Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 521/13/5511	Žilina, 26.11.2014
EEČ : 2-43-603-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a  výtržníctvo podľa § 364 odsek 1 písmeno a) Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.10.2013, spisová značka 1 Pv 521/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 30.03.2013 v čase asi o 21.00 hod. v Žiline, na ul. 1. mája na autobusovom nástupišti po predchádzajúcej slovnej potýčke dvakrát udrel päsťou do tváre XXXXX, pričom po tom, čo sa vzájomne chytili, následne spadli, pričom XXXXX spadol na obrubník chodníka, čím XXXXX svojim konaním spôsobil XXXXX zranenia - pomliaždenie v oblasti ľavého obočia s krvným výronom a odreninou kože, zlomeninu kosti nosa bez posunu úlomkov a natrhnutie väzu, ktorý spája kľúčnu kosť a výbežok lopatky s minimálnym posunom kľúčnej kosti nahor, ktoré si vyžiadali práceneschopnosť v trvaní 4 týždňov

Uznesením prokurátora Okresnej prokuratúry Žilina zo dňa 30.10.2013, spisová značka 1 Pv 521/13/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 1Pv 521/13/5511 zo dňa 30.10.2013, právoplatným dňa 09.11.2013, bolo podmienečne zastavené trestné stíhanie proti obvinenému XXXXX pre prečin ublíženia na zdraví podľa § 156 ods. 1 Tr. zák. a prečin výtržníctva podľa § 364 ods. 1 písm. a) Tr. zák. so skúšobnou dobou v trvaní 12 mesiacov, ktorá uplynula dňa 09.11.2014.

Vzhľadom ku skutočnosti, že obvinený XXXXX počas skúšobnej doby viedol riadny život, nedopustil sa žiadneho protispoločenského konania a uhradil poškodenému XXXXX škodu v plnej výške tak, ako k tomu bol zaviazaný v uznesení o podmienečnom zastavení trestného stíhania, splnil tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor